**โครงการขับเคลื่อนคุณธรรมจริยธรรมสำหรับบุคลากรตามมาตรฐานจริยธรรม**

**คณะอนุกรรมการจรรยาบรรณการวิจัยและจริยธรรมในการทำงาน**

**สถาบันวิจัยวิทยาศาสตร์สุขภาพ**

**1. ชื่อโครงการ** “**ขับเคลื่อนคุณธรรมจริยธรรมสำหรับบุคลากรตามมาตรฐานจริยธรรม**”

**2. หลักการและเหตุผล**

จริยธรรมเป็นมาตรฐานความประพฤติของมนุษย์ การปฏิบัติหน้าที่ใด ๆ ก็ตามผู้ปฏิบัติงานจะต้องคำนึงถึงผลกระทบต่อสังคมภายนอกเสมอ ทั้งนี้ก็คือจะต้องไม่ใช้ความรู้ความสามารถในทางที่ผิด หากปฏิบัติหน้าที่โดยไร้จริยธรรมผลเสียหายจะตกอยู่กับสังคมและประเทศชาติ ฉะนั้นจริยธรรมจึงมีบทบาทสำคัญอย่างยิ่งที่จะลดปัญหาที่อาจจะเกิดขึ้นโดยเฉพาะอย่างยิ่งปัญหาการทุจริตและคอร์รัปชั่น ดังนั้นคณะอนุกรรมการจรรยาบรรณการวิจัยและจริยธรรมในการทำงาน สถาบันวิจัยวิทยาศาสตร์สุขภาพ ซึ่งมีพันธกิจหลักในการส่งเสริมคุณธรรมจริยธรรมในการทำงานของบุคลากรสถาบันวิจัยวิทยาศาสตร์สุขภาพให้ปฏิบัติตามมาตรฐานจริยธรรม ได้เล็งเห็นความสำคัญของมาตรฐานจริยธรรมของบุคลากรภายในองค์กร ให้มีความตระหนักต่อหน้าที่ของตนเองที่มีต่อหน่วยงานอย่างมีจริยธรรม และมีการทำงานอย่างโปร่งใส จึงได้จัดทำโครงการรณรงค์ขับเคลื่อนคุณธรรม จริยธรรมสำหรับบุคลากรตามมาตรฐานจริยธรรม เพื่อพัฒนาบุคลากรในหน่วยงานสถาบันวิจัยวิทยาศาสตร์สุขภาพและเปิดโอกาสให้ถ่ายทอดความคิดและมุมมองของตนเองเกี่ยวกับคุณธรรม จริยธรรม ด้วยความมุ่งหวังจุดประกายสร้างจิตสำนึกในการปฏิบัติงานขององค์กร

**3. วัตถุประสงค์**

3.1 เพื่อขับเคลื่อนจริยธรรมภายในองค์กรโดยการจัดกิจกรรมเสริมสร้างและส่งเสริมจริยธรรม

3.2 เพื่อสร้างความรู้ ความเข้าใจ และสาระด้านคุณธรรม จริยธรรมและความโปร่งใส และส่งเสริมสนับสนุนให้บุคลากรทุกส่วนงานยึดถือหลักคุณธรรมและความโปร่งใสเป็นมาตรฐานและแนวปฏิบัติ

**4. ลักษณะการจัดกิจกรรม**

4.1 **กิจกรรมประกวดบทความ** **“การเสริมสร้างคุณธรรม จริยธรรม ของบุคลากรในสถาบันวิจัยวิทยาศาสตร์สุขภาพ”** โดยเขียนความเรียงในประเด็นจริยธรรมต่อตนเอง วิชาชีพและการปฏิบัติงาน จริยธรรมต่อหน่วยงาน จริยธรรมต่อผู้บังคับบัญชา ผู้ใต้บังคับบัญชาและผู้ร่วมงาน จริยธรรมต่อนักศึกษา ผู้รับบริการ ประชาชนและสังคม โดยเขียนความเรียงเป็นภาษาไทย ความยาวระหว่าง 500-1,000 คำ เขียนเรียงความด้วยตนเองโดยไม่คัดลอกหรือดัดแปลงมาจากผู้อื่น ไม่มีการใช้ปัญญาประดิษฐ์ (AI) ในการสร้างสรรค์บทความ เพื่อชิงเงินรางวัลพร้อมเกียรติบัตร ในงานสัมมนาเพื่อพัฒนาองค์กร โดยผู้จัดกิจกรรมมีการจัดเตรียมโปสเตอร์ผู้ที่ได้รับรางวัลแสดงในงานด้วย

4.2 **กิจกรรมการประกาศเจตนารมย์เพื่อค้นหาดวงดาวมาตรฐาน (วิชาชีพ) ด้านจริยธรรม** จากบุคลากรภายในสถาบันวิจัยวิทยาศาสตร์สุขภาพ ผ่าน Port Folio โดยบุคลากรทุกคนจะสรุป**หน้าที่ของตนเองที่มีต่อหน่วยงานอย่างมีจริยธรรม** คณะกรรมการจะทำการรวบรวมเพื่อจัดทำ Port Folio โดยจัดกลุ่มเอกสารตามมาตรฐานวิชาชีพ/สายงาน ผู้ที่เข้าใจบทบาทหน้าที่ของตนเองตามมาตรฐานจริยธรรมอย่างถูกต้องและเหมาะสม จะได้รับรางวัลพร้อมเกียรติบัตรในงานสัมมนาเพื่อพัฒนาองค์กร โดยผู้จัดกิจกรรมมีการจัดเตรียมโปสเตอร์ผู้ที่ได้รับรางวัลแสดงในงานด้วย

4.3 **กิจกรรมการลงทะเบียนและร่วมเรียนหลักสูตรคุณธรรมและความโปร่งใสในการทำงาน (CMU - Integrity and Transparency)** ซึ่งเป็นหลักสูตรเพื่อสร้างความรู้ ความเข้าใจด้านคุณธรรมและความโปร่งใส และส่งเสริมสนับสนุนให้ผู้ปฏิบัติงานทุกส่วนงานยึดถือหลักคุณธรรมและความโปร่งใสเป็นมาตรฐานและแนวปฏิบัติร่วมกัน รวมทั้งเพื่อปลูกฝังจิตสำนึกต้านทุจริตในการปฏิบัติงานด้วยความซื่อสัตย์ให้ปฏิบัติงานตามภารกิจด้วยความโปร่งใส ความซื่อสัตย์สุจริต มีคุณธรรม ปราศจากการทุจริต

**5. ระยะเวลาในการจัดกิจกรรม**

5.1 กิจกรรมเขียนบทความ เดือนมิถุนายน-กรกฏาคม 2567

5.2 กิจกรรมประกาศเจตนารมย์ผ่าน Port Folio เดือนสิงหาคม-กันยายน 2567

5.3 กิจกรรมการลงทะเบียนและเข้าร่วมอบรมหลักสูตรคุณธรรมและความโปร่งใสในการทำงาน (CMU - Integrity and Transparency) ตั้งแต่เดือนตุลาคม 2566-กันยายน 2567

**6. สถานที่**

สถาบันวิจัยวิทยาศาสตร์สุขภาพ อาคาร 1

**7. ผู้เข้าร่วมกิจกรรม ประมาณ 235 คนประกอบด้วย**

7.1 บุคลากรจากสำนักวิชาการวิจัย จำนวน 13 คน

7.2 บุคลากรจากสำนักงานสนับสนุนการวิจัย จำนวน 43 คน

7.3 บุคลากรจากสำนักงานสถาบัน จำนวน 50 คน

7.4 บุคลากรจากศูนย์วิจัยโรคไม่ติดเชื้อและอนามัยสิ่งแวดล้อม จำนวน 54 คน

7.5 บุคลากรจากศูนย์วิจัยโรคติดเชื้อและสารเสพติด จำนวน 65 คน

7.6 บุคลากรจากศูนย์วิจัยชีวโมเลกุลและเซลล์วิทยา จำนวน 10 คน

**8. ประโยชน์ที่คาดว่าจะได้รับ**

8.1 บุคลากรมีความรู้ความเข้าใจด้านจริยธรรมเพิ่มขึ้นและสามารถถ่ายทอดความคิดเกี่ยวกับจริยธรรมออกมาเป็นรูปธรรม และเกิดประโยชน์ในกลุ่มผู้เข้าร่วมกิจกรรมที่ได้รับทราบข้อมูล

8.2 บุคลากรได้ระบุระบุถึงเจตนารมณ์ของตนในการที่จะเข้าร่วมเป็นส่วนหนึ่งในความพยายามในการปฏิบัติหน้าที่รับผิดชอบของตนเองอย่างมีคุณธรรมจริยธรรม และสร้างจิตสำนึกในการลดปัญหาการทุจริตหรือคอร์รัปชั่น

8.2 บุคลากรสถาบันวิจัยวิทยาศาสตร์สุขภาพ ได้รับความรู้ ความเข้าใจเกี่ยวกับการแยกแยะประโยชน์ส่วนตนกับส่วนรวมกับความละอายและ ไม่ทนต่อการทุจริต จิตพอเพียงต้านทุจริต และการประเมินคุณธรรมและความโปร่งใสในการทำงานของหน่วยงานภาครัฐ (Integrity and Transparency Assessment: ITA) เมื่อเรียนจบหลักสูตร

**9. หน่วยงานที่รับผิดชอบ**

คณะอนุกรรมการจรรยาบรรณการวิจัยและจริยธรรมในการทำงาน สถาบันวิจัยวิทยาศาสตร์สุขภาพ

**10. กำหนดการจัดกิจกรรม**

|  |  |  |  |  |  |  |
| --- | --- | --- | --- | --- | --- | --- |
| **กิจกรรม** | **เมย**  **2567** | **พค**  **2567** | **มิย**  **2567** | **กค**  **2567** | **สค**  **2567** | **กย**  **2567** |
| **การประชุม**  คณะอนุกรรมการจรรยาบรรณการวิจัยและจริยธรรมในการทำงาน ประชุมเพื่อวางแผนการจัดกิจกรรม สรุปผลการทำงาน | √ | √ |  |  |  | √ |
| **กิจกรรมการเขียนบทความ**  -การกำหนดเกณฑ์การส่งผลงานเข้าประกวดและเกณฑ์การให้คะแนน  -จัดทำโปสเตอร์เชิญชวนบุคลากร  -การรวบรวมบทความ  -การตัดสินบทความ  -การจัดทำโปสเตอร์ผู้ที่ได้รางวัลเพื่อเสนอในงานสัมมนาพัฒนาองค์กร |  |  | √ | √ |  |  |
| **กิจกรรมประกาศเจตนารมย์ผ่าน Port Folio**  -กำหนดการเกณฑ์การให้คะแนนและจัดทำตัวอย่างประกอบคำอธิบาย  -ประสานหัวหน้าศูนย์วิจัย สำนักวิชาการ สำนักงานสถาบัน และสำนักงานสนับสนุนการวิจัย ให้แจ้งบุคลากรจัดทำคำประกาศเจตนารมย์ **หน้าที่ของตนที่มีต่อหน่วยงานอย่างมีจริยธรรม** เป็นรายบุคคล  -การรวบรวมคำประกาศเจตนารมย์  -การจัดกลุ่ม เอกสารตามสายงานของบุคลากร  -การให้คะแนนเพื่อตัดสิน  -การจัดทำ Port folio เพื่อรวบรวมข้อมูลทั้งหมดเพื่อนำขึ้นเผยแพร่ผ่านเวบไซต์  -การจัดทำโปสเตอร์ผู้ที่ได้รางวัลเพื่อเสนอในงานสัมมนาพัฒนาองค์กร |  |  |  |  | √ | √ |
| **กิจกรรมการลงทะเบียนและร่วมเรียนหลักสูตรคุณธรรมและความโปร่งใสในการทำงาน (CMU - Integrity and Transparency)**  -การจัดทำโปสเตอร์เพื่อรณรงค์ประชาสัมพันธ์ให้บุคลากรลงทะเบียนและร่วมเรียนหลักสูตร ITA  -การติดตามรวบรวมจำนวนบุคลากรจากสำนักงานสถาบัน | √ | √ | √ | √ | √ | √ |

**11. วิธีการประเมิน**

11.1 การให้คะแนนบทความและคำประกาศเจตนารมย์หน้าที่ตนเองที่มีต่อหน่วยงานอย่างมีจริยธรรม อ้างอิงจากคู่มือจริยธรรมผู้ปฏิบัติงานในมหาวิทยาลัยเชียงใหม่ หรือประมวลจริยธรรมข้าราชการพลเรือนในสถาบันอุดมศึกษา บุคลากรและผู้ปฏิบัติงานอื่นในสถาบันอุดมศึกษา ตามราชกิจจานุเบกษา พศ 2565

11.2 การรวบรวมข้อมูลผู้ที่เข้าเรียนหลักสูตร ITA และจำนวน certificate ผู้ผ่านการอบรม

**12. งบประมาณในการจัดสัมมนา**

|  |  |
| --- | --- |
| **รายการ** | **ประมาณการ/บาท** |
| **กองทุน Rihes Fund** |  |
| 1. เงินสนับสนุนจากกองทุน | 17,100.00 |
| **รวมงบประมาณการรายรับ** | 17,100.00 |
| **ประมาณการรายจ่าย** |  |
| 1. **หมวดค่าตอบแทน** | 0.00 |
| **2. หมวดค่าใช้สอย** |  |
| 2.1 เงินรางวัลกิจกรรมเขียนบทความ (ชนะเลิศ จำนวน 2,000 บาท, รองชนะเลิศอันดับ1 จำนวน 1,500 บาท, รองชนะเลิศอันดับ 2 จำนวน 1,000 บาท และรางวัลชมเชย 500 บาทจำนวนสองรางวัล) | 5,500.00 |
| 2.2 เงินรางวัลกิจกรรมการประกาศเจตนารมย์ผ่าน Port folio (ชนะเลิศ จำนวน 1,000 บาท, รองชนะเลิศอันดับ1 จำนวน 800 บาท, รองชนะเลิศอันดับ 2 จำนวน 500 บาท และรางวัลชมเชย 300 บาทจำนวนสองรางวัล) | 2,900.00 |
| 2.3 โปสเตอร์ผู้ที่ได้รับรางวัล เพื่อจัดในงานสัมมนาพัฒนาองค์กร | 6,000.00 |
| 2.2 ค่าอาหารว่างประชุมกรรมการ (9 คน x 100 บาท) จำนวน 3 ครั้ง | 2,700.00 |
| **รวมงบประมาณการรายจ่าย** | 17,100.00 |